30 Ιουνίου 2024 
 
54 
 
 
 
δ. 
την αποτελεσματική διαχείριση του κινδύνου ρευστότητας του Ομίλου, με αποτέλεσμα την ισχυρή θέση ρευστότητας, 
όπως αποτυπώνεται στους δείκτες Κάλυψης Ρευστότητας (Liquidity Coverage Ratio, «LCR») στις 30 Ιουνίου 2024, 
καθώς και την εκτίμηση της Διοίκησης για την επίπτωση των σεναρίων προσομοίωσης ακραίων καταστάσεων, στο 
πλαίσιο της διαδικασίας Εσωτερικής Αξιολόγησης Επάρκειας Κεφαλαίου (Internal Capital Adequacy Assessment 
Process, «ICAAP») και της διαδικασίας Εσωτερικής Αξιολόγησης Επάρκειας Ρευστότητας (Internal Liquidity 
Adequacy Assessment Process, «ILAAP»), για τη θέση ρευστότητας του Ομίλου και για τους υποχρεωτικούς δείκτες 
ρευστότητας, 
ε. 
την κεφαλαιακή επάρκεια του Ομίλου, η οποία υπερέβη τον Overall Capital Requirement («OCR») - 
συμπεριλαμβανομένων και των Οδηγιών του Πυλώνα ΙΙ (Pillar 2 Guidance, «P2G») - και τον δείκτη Ελάχιστων 
Απαιτήσεων για Ίδια Κεφάλαια και Επιλέξιμες Υποχρεώσεις (Minimum Requirements for own funds and Eligible 
Liabilities, «MREL») του Ομίλου Πειραιώς, ο οποίος διαμορφώνεται σε επίπεδο που καλύπτει την τελική δεσμευτική 
απαίτηση MREL 27,9%, στις 30 Ιουνίου 2024 proforma για την επιτυχή έκδοση πράσινου ομολόγου υψηλής 
εξοφλητικής προτεραιότητας τον Ιούλιο 2024, και την ελάφρυνση των RWAs που θα ολοκληρωθεί κατά την προσεχή 
περίοδο και αφού ληφθεί υπόψη η αναθεωρημένη βαθμίδα πιστωτικής ποιότητας («CQS») του εξωτερικού 
οργανισμού αξιολόγησης πιστοληπτικής ικανότητας ICAP-CRIF («ECAI»). Εκτιμάται ότι για τους επόμενους 12 μήνες 
οι δείκτες κεφαλαιακής επάρκειας του Ομίλου και ο δείκτης MREL, θα παραμείνουν υψηλότεροι από τα ελάχιστα 
απαιτούμενα εποπτικά επίπεδα,  
στ. την πιθανότητα φυσικών καταστροφών ως αποτέλεσμα της κλιματικής αλλαγής και τη συνεχόμενη γεωπολιτική κρίση 
στη Μέση Ανατολή και την Ουκρανία, οι οποίες ενέχουν σημαντικούς κινδύνους. Οι δραστηριότητες του Ομίλου στην 
Ουκρανία περιλαμβάνουν ένα χρηματοπιστωτικό ίδρυμα, την JSC Piraeus Bank ICB, καθώς και επενδύσεις σε 
ακίνητα που αντιπροσωπεύουν περίπου το 0,2% του συνόλου των ενοποιημένων περιουσιακών στοιχείων της 
Εταιρείας στις 30 Ιουνίου 2024,  
ζ. 
τα καθαρά κέρδη του Ομίλου που αναλογούν στους μετόχους της μητρικής, ύψους € 563 εκατ. και τον δείκτη Μη 
Εξυπηρετούμενων Ανοιγμάτων («ΜΕΑ») που μειώθηκε στο 3,3% στις 30 Ιουνίου 2024 από 5,5% στις 30 Ιουνίου 2023. 
Ο δείκτης κάλυψης ΜΕΑ από Aναμενόμενες Πιστωτικές Ζημίες («ΑΠΖ») αυξήθηκε σε 58,8% στις 30 Ιουνίου 2024, 
έναντι 57% τον προηγούμενο χρόνο. 
Με βάση την ανάλυση που έγινε, η Διοίκηση κατέληξε στο συμπέρασμα ότι δεν υπάρχουν ουσιώδεις αβεβαιότητες που θα 
δημιουργούσαν σημαντικές αμφιβολίες για την ικανότητα του Ομίλου να συνεχίσει τις δραστηριότητές του για περίοδο 12 μηνών 
από την ημερομηνία έγκρισης των Ενδιάμεσων Χρηματοοικονομικών Καταστάσεων. Για το λόγο αυτό, τόσο ο Όμιλος τόσο και η 
Εταιρεία συνεχίζουν να υιοθετούν τη λογιστική αρχή της συνεχιζόμενης δραστηριότητας για την κατάρτιση των 
χρηματοοικονομικών καταστάσεων. 
Μακροοικονομικό περιβάλλον 
Το 2024, η ελληνική οικονομία παρέμεινε σε αναπτυξιακή τροχιά, παρά την αβεβαιότητα που επικράτησε στο διεθνές περιβάλλον 
και τον μακροοικονομικό αντίκτυπο της νομισματικής πολιτικής στην Ευρωζώνη. Το πρώτο τρίμηνο του 2024, το πραγματικό ΑΕΠ 
αυξήθηκε κατά 2,1% σε ετήσια βάση, ρυθμός που παραμένει σημαντικά υψηλότερος του μέσου όρου της Ευρωζώνης (0,4%). Η 
ιδιωτική κατανάλωση και οι επενδύσεις συνέβαλαν θετικά στην αύξηση του ΑΕΠ. Σύμφωνα με τα διαθέσιμα στοιχεία του πρώτου 
εξαμήνου του 2024, οι βραχυχρόνιοι δείκτες οικονομικής δραστηριότητας και προσδοκιών υποδεικνύουν ότι η ελληνική οικονομία 
θα διατηρήσει την αναπτυξιακή δυναμική της. Ενδεικτικά, ο δείκτης οικονομικού κλίματος το πρώτο εξάμηνο του 2024 
διαμορφώθηκε στις 108,5 μονάδες καταγράφοντας αύξηση 1,0% σε σχέση με το αντίστοιχο διάστημα του 2023. Κατά την ίδια